पर्पल लाइन (नम्मा मेट्रो)
पर्पल लाइन भारत के कर्नाटक राज्य के बेंगलुरु शहर के लिए नम्मा मेट्रो रेल प्रणाली के हिस्सा का नाम है। 2023 तक, इसकी लंबाई 43.49 किमी (27.02 मील) थी और यह दक्षिण-पश्चिम में चलघट्टा से पूर्व में व्हाइटफील्ड (कडुगोडी) तक 37 स्टेशनों तक फैली हुई है। पर्पल लाइन ज़्यादातर एलिवेटेड (जमीन से ऊपर चलती है) है, जिसमें 31 एलिवेटेड स्टेशन, 5 अंडरग्राउंड स्टेशन और 1 एट-ग्रेड स्टेशन हैं। यह लाइन शहर के कई प्रमुख गतिविधि केंद्रों से होकर गुज़रती है जिसमें व्हाइटफील्ड, कृष्णराजपुरा, एमजी रोड, विधान सौधा और मैजेस्टिक स्टेशन शामिल हैं, जो पर्पल और ग्रीन लाइनों के बीच एक इंटरचेंज स्टेशन है। पर्पल लाइन का पहला चरण दक्षिण भारत में पहला भूमिगत मेट्रो लाइन था।